## Odluka o kamatnim stopama Narodne banke Hrvatske

### NN 99/1993 (2.11.1993.), Odluka o kamatnim stopama Narodne banke Hrvatske

# NARODNA BANKA HRVATSKE

Na temelju članka 16. stavka 2. i članka 67. stavka ). točke 11. Zakona
o Narodnoj banci Hrvatske (" Narodne novine", broj 74/92, 26/93.
i 73/93), Savjet Narodne banke Hrvatske na svojoj sjednici održanoj 30.
listopada 1993. donio je

## ODLUKU

### o kamatnim stopama Narodne banke Hrvatske

I.

Narodna banka Hrvatske na reeskontne kredite iz primarne emisije i na
sva druga potraživanja obračunava i naplaćuje kamate po eskontnoj stopi
Narodne banke Hrvatske. Izuzetno od stavka 1. ove točke, Narodna banka
Hrvatske na lombardne kredite ·iz primarne emisije obračunava i naplaćuje
kamate po stopi koja je 0,15 postotnih bodova, iznad eskontne stope Narodne
banke Hrvatske.

II.

Narodna banka Hrvatske naplaćuje kamate na kredite za održavanje dnevne
likvidnosti banaka po stopi koja je za 0,9 postotnih bodova iznad eskontne
stope Narodne banke Hrvatske.

III.

Na iznos kredita iz primarne emisije koji se koristi protivno propisima,
odnosno nenamjenski, Narodna banka Hrvatshe naplaćuje kamate po stropi
koja je za 6 postotnih bodova iznad eskontne stope Narodne banke Hrvatske.
Kamate po stopi iz stavka 1. ove točke Narodna banka Hrvatske naplaćuje
i na iznos drugih novčanih obveza banaka prema Narodnoj banci Hrvatske
koje se nisu namirile o roku dospijeća.

IV.

Banlse koje se koriste sredstvima obvezne rezerve za održavanje dnevne
likvidnosti dužne su Nrodnoj banci Hrvatske platiti kamate za korišteni
iznos sredstava obvezne rezezve i to: - za iznos korišten do 15% izdvojenih
sredstava obvezne rezerve po stopi od 6 postotnih bodova iznad eskontne
stope Narodne banhe Hrvatske; i - za iznos korišten iznad 15% izdvojenih
sredstava obvezne rezerve, odnosno ako se banka koristi sredstvima obvezne
rezerve duže od 10 dana u tijeku mjeseca po stopi od 15 postotnih bodova
iznad eskontne stope Narodne banke Hrvatske.

V.

Na iznos sredstava korištenih iznad iznosa raspoloživih sredstava na
žiro-računu građana kod banaka, Narodna banka Hrvatske naplaćuje kamate
:po stopi od 15 postotnih bodova iznad eskontne stope Narodne banke Hrvatske.
Kamate po stopi iz stavka 1. ove točke banke plaćaju i na iznos pozajmica
odobrenih po osnovi posebnih kredita za isplatu štednih uloga, tekućih
i žiro-računa građana u dinarima kod banaka. Banke koje nisu pravilno obračunale
obveznu rezervu ili je nisu u roku izdvojile u smislu propisa o obveznoj
rezervi, dužne su Narodnoj banci Hrvatske platiti kamatu za manje obračunati
i izdvojeni iznos obvezne rezerve po stopi od 15 postotnih bodova iznad
eskontne stope Narodne banke Hrvatske.

VI.

Na sredstva obvezne rezerve banaka Narodna banka Hrvatske ne plaća kamate.
Danom stupanja na snagu ove Odluke, prestaje važiti Odluka o kamatnim stopama
i stopama naknade Narodne banke Hrvatske ("Narodne novine", br.
91/93.)

VIII.

Ova Odluka stupa na snagu danom objave u "Narodnim novinama",
a primfenjivat će se od 1. studenoga 1993. godine.

O. br.175/93.

Zagreb, 30. listopada 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 99/1993-1921